Diari Oficial de la Generalitat Valenciana


Sumari del DOGV 2797, del 23-07-1996 (1996/838876)

RESOLUCIÓ d'11 de juny de 1996, del president de la Comissió Territorial d'Urbanisme d'Alacant, per la qual fa públic l'Acord de la Comissió Territorial d'Urbanisme, de 7 d'abril de 1995, que aprovava definitivament les modificacions 2 i 4 del Pla General d'Ordenació Urbana del municipi d'Ondara.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2797

Data del DOGV
:   23-07-1996

Secció del DOGV
:   ALTRES DISPOSICIONS

Número del document
:   1996/838876


Data del document
:   23-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó d'11 de juny de 1996, del president de la Comissió Territorial d'Urbanisme d'Alacant, per la qual fa públic l'Acord de la Comissió Territorial d'Urbanisme, de 7 d'abril de 1995, que aprovava definitivament les modificacions 2 i 4 del Pla General d'Ordenació Urbana del municipi d'Ondara.   
La Comissió Territorial d'Urbanisme, en la sessió del dia 7 d'abril de 1995, va adoptar aquest acord:   
Vist l'expedient de referència i segons aquests  
Antecedents de fet  
Primer  
L'Ajuntament, en la sessió plenària del 14 de juny de 1994, va acordar-ne l'aprovació provisional, després de complir els tràmits d'aprovació inicial, el 28 de març de 1994 i d'exposició pública, amb anuncis apareguts en el Butlletí Oficial de la Província, de 18 d'abril de 1994, en el Diari Oficial de la Generalitat Valenciana, de 28 d'abril de 1994, i en un dels diaris de més difusió provincial, el 12 d'abril de 1994, i no s'hi ha presentat cap al·legació.  
Segon  
La Comissió Territorial d'Urbanisme, en la sessió del dia 30 de setembre de 1994, va acordar suspendre les 4 modificacions puntuals del Pla General d'Ordenació Urbana del municipi d'Ondara, objecte de l'expedient, fins que s'esmenaren determinades deficiències.  
Tercer  
L'Ajuntament, el dia 24 de febrer de 1995, presenta nova documentació per esmenar les objeccions imposades per la Comissió, aprovada en la sessió plenària municipal del dia 22 de desembre de 1994, que consisteix en un acord del Ple que aprova l'esmena de les deficiències de les modificacions 2 i 4 i la inclusió en l'expedient de revisió del programa d'actuació de les modificacions puntuals 1 i 3, cosa que es refon en un expedient únic.  
Quart  
La documentació, la integren una memòria, estudis complementaris, plànols d'informació i plànols d'ordenació.  
Cinqué  
L'Ajuntament tramita 4 modificacions puntuals, l'objecte de les quals és:  
- Modificació número 1. «Modificació de la delimitació del sòl urbanitzable programat industrial PP-2».  
Atesa la situació del sector entre l'actual carretera N-332 i la variant d'aquesta, es proposa reduir la seua superfície de 101.600 m2 a 66.100 m2, a fi d'ordenar adequadament la zona. Dels 33.500 m2 en què es redueix el sòl urbanitzable programat industrial, 6.800 s'incorporen a la categoria de sòl urbà, a fi d'incloure dues edificacions industrials existents, que per la seua proximitat a la variant quedarien fora d'ordenació; els 28.700 restants passen a ser sòl no urbanitzable.  
- Modificació número 2. «Incorporació com a sistema general dotacional d'una àrea de 15.000 m2 en sòl no urbanitzable, destinat a un institut de batxillerat.»  
Es justifica en l'acord establit entre la Conselleria de Cultura, Educació i Ciència i l'Ajuntament d'Ondara per a construcció d'un centre d'ensenyament mitjà.  
Es proposa que l'aplicació de les ordenances de l'article 5.16 de les Normes del Pla General per a edificacions d'interés públic i social en sòl no urbanitzable.  
- Modificació número 3. «Subdivisió del sector S-9 del sòl urbanitzable no programat en dos sectors del S-9A i S-9B, incorporant el primer d'ells a la categoria de sòl urbanitzable programat».  
Es justifica en el fet que el nou sector S-9A, amb una superfície de 24.000 m2 és una àrea independitzada de la resta del sector, que serveix d'enllaç entre el nucli urbà, la carretera de la platja i la nova ubicació del centre d'ensenyament mitjà, proposat en l'anterior modificació.  
Modificació número 4. «Classificació de sòl urbà de l'enclavament d'habitatges existent en el límit occidental del terme municipal que limita amb el municipi de Beniarbeig».  
D'acord amb la disposició addicional primera de la Llei 4/1992 es proposa la delimitació d'una unitat d'execució de 6.625 m2, amb un nombre màxim d'habitatges de 10, igual a l'existent i una nova edificació destinada a dotacions privades.  
Es preveu una reserva de 663 m2 de parc i jardí públic equivalent al 10% de la superfície total ordenada, al qual s'afegeixen 100 m2 de reserva per a centres culturals i docents, atesa la seua escassa entitat, i, per tant, resulta un total de 763 m2 de reserva per a parcs i jardins.  
Consideracions tècniques jurídiques  
Primera  
La tramitació es considera correcta, de conformitat amb el que estableix l'article 114 del Text Refós de 1992, per remissió de l'article 128.1 i els articles del 125 al 130 del Reglament de Planejament, per remissió del 161.1 del mateix text legal.  
Segona  
La documentació es considera completa, de conformitat amb l'article 72.4 del Text Refós de 1992 i els articles del 37 al 42 del Reglament de Planejament.  
Tercera  
Hi ha en l'expedient un informe dels Serveis Tècnics de Carreteres de la Conselleria d'Obres Públiques, Urbanisme i Transports, del 30 de març de 1995, en aquests termes:  
«Sobre l'expedient de referència aquest Servei va emetre un informe desfavorable el 26 de setembre de 1994.  
De la nova documentació aportada, es poden considerar arreplegades les indicacions fetes sobre el centre escolar (punt primer de l'informe anterior) i el subsector A (punt segon). Queda, però, per plantejar una connexió adequada de l'enllaç de la variant d'Ondara amb el vial que travessa el sòl urbanitzable programat d'ús industrial PP-2 (punt tercer).  
S'emet així un informe desfavorable a l'aprovació de l'expedient que es tramita.»  
Quarta  
Hi ha en l'expedient una declaració d'impacte ambiental del 21 de març de 1995, que estima acceptable només als efectes ambientals la classificació de sistema general dotacional -centre escolar- i la classificació de 6.625 m2 de sòl urbà de la modificació proposada, però s'estableix la següent condició:  
«El sòl urbà residencial, a la partida de Vinyals, haurà de depurar les aigües residuals abans de fer el corresponent abocament mitjançant un sistema adequat. Es prohibeix en tot cas l'abocament directe a pous cecs. Aquests abocaments necessitaran l'autorització de l'organisme de la conca corresponent, tal com s'arreplega en la Llei d'Aigües i en els reglaments que la despleguen.»  
Cinquena  
En relació amb les modificacions proposades tenim que, en general, resulten tècnicament admissibles. No obstant això, convé fer les següents observacions: en relació amb les modificacions 1 i 3 s'aporta càlcul del tipus del sòl urbanitzable programat del segon i tercer quadrienni, i no es pot entrar a valorar, atés que està pendent de les modificacions números 1 i 3, que segons acord municipal es refondran en un expedient, juntament amb el programa d'actuació. No obstant això, convé advertir que el coeficient de ponderació de l'ús industrial -0,13- respecte del característic residencial unifamiliar aïllat -1- sembla desproporcionat, i s'ha de justificar detalladament.  
Sisena  
La Comissió Territorial d'Urbanisme és l'òrgan competent per a l'adopció del present acord, a l'empara de l'article 118.3 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de legislació aplicable, la Comissió Territorial d'Urbanisme acorda:  
- Aprovar definitivament les modificacions 2 i 4 del Pla General d'Ordenació Urbana del municipi d'Ondara, però supeditant-ne la publicació al fet que s'aporte el text refós amb la nova documentació presentada, les prescripcions de la declaració d'impacte ambiental i el plànol de l'ordenació detallada diligenciat com cal.  
- Mantenir la suspensió de les modificacions 1 i 3.  
El president de la Comissió Territorial d'Urbanisme, el 24 de maig de 1995, va adoptar aquesta resolució:  
Vist l'Acord adoptat per la Comissió Territorial d'Urbanisme, en la sessió del 7 d'abril de 1995, que aprovava definitivament l'expedient de referència, però supeditava la publicació al compliment de certes condicions, i també la documentació presentada per l'Ajuntament, el dia 6 de febrer i el 9 d'abril de 1996, que compleix totalment l'Acord de la Comissió, resolc:  
Ordenar la publicació immediata de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor.  
Contra aquest acord, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 23.1 del Reglament dels òrgans Urbanístics de la Generalitat Valenciana.  
Alacant, 11 de juny de 1996.- El president de la Comissió Territorial d'Urbanisme: Fernando Modrego Caballero.